Document ID: /roh_data/filtered/fineweb-2-filterrobots_roh.jsonl.gz/48970

Il milliardari Trump da sia vart ha dubità, sche Cruz (45)possia giuridicamain insumma daventar president american: Cruz è naschì en il Canada ed ha ina mamma americana ed in bab cuban.
In punct cuminaivel han ils dus contrahents lura tuttina chattà. Omadus crititgeschan l’actual president Obama e ses agir areguard ils 10 schuldads ch’eran vegnids arrestads en l’Iran.
Ils Republicans e Democrats vegnan ad eleger lur candidats uffizialmain il fanadur. Las elecziuns per il presidi american è ils 8 da november 2016. Suenter duas periodas d’uffizi na dastga Obama betg pli candidar. Sco favurita dals Democrats vala Hillary Clinton.
RR novitads 08:00